Fundur foreldraráðs leikskólans Tjarnarskógar

06.09.2023

Mættar eru: Bryndís Björt, Bryndís og Sigga Dís.

Fundur settur kl. 16:05

Dagskrá:

1. Fyrirkomulag ákvarðana sem fara fyrir fjölskylduráð og aðkoma foreldra
	1. Ljóst þykir að þegar taka á ákvarðanir sem varða leikskólamál og þurfa að fara fyrir fjölskylduráð og að lokum bæjarstjórn að upplýsingagjöf til foreldra er ekki framarlega í ferlinu. Vakin athygli á því að foreldrar geti alltaf fylgst með fundargerðum foreldraráðs þar sem allar slíkar ákvarðanir eru kynntar. Þegar ákvarðanir eru svo teknar fyrir í fjölskylduráði þá er einnig hægt að fylgjast með framgangi mála í bókunum þeirra funda. Foreldrar geta alltaf haft samband við foreldraráð sinna leikskóla óski þau að ákveðnum sjónarmiðum sé komið á framfæri.
2. Starfsmannafundir og tilgangur þeirra
	1. Foreldráð telur eðlilegt að fagfólk (þ.e. starfsfólk og stjórnendur leikskóla) meti þörf á starfsmannafundum, fjölda þeirra, lengd og tímasetningu dags. Það megi þó ekki hunsa gagnrýni sem kemur frá foreldrum heldur er mikilvægt að foreldrar og leikskólinn (og sveitarfélagið) séu í stöðugu samtali.
3. Barnvænt samfélag - samtal við atvinnulífið
	1. Foreldraráð telur brýnt að samtal sé tekið milli sveitarfélagsins Múlaþings og atvinnulífsins. Ljóst er að barnvænt samfélag er eitthvað sem Múlaþing leggur að grunni. Foreldraráð lítur svo á að þó svo að skólakerfið og sveitarfélagið taki mið af vinnustyttingu og taki ákvarðanir með velferð barna að leiðarljósi þá geti þetta bitnað á foreldrum (og þar með börnunum) sem vinna á vinnustöðum sem eru ekki meðvitaðir um umfang þessara aðgerða. Foreldraráð telur það ekki eðlilegt að það komi niður á þessum foreldrum að útskýra um þessa stöðu heldur verði samtalið að koma frá sveitarfélaginu.
4. Heimasíða leikskólans og fundargerðir fjölskylduráðs
	1. Foreldraráð ítrekar að til þess að koma sjónarmiðum á framfæri er t.d. hægt að senda á foreldrarad.tjarnarskogar@mulathing.is, þá er hægt að fylgjast með fundargerðum foreldraráðs inná heimasíðu leikskólans. Eins koma fundargerðir fjölskylduráðs (sem fjallar um leikskólamál) inná heimasíðu Múlaþings og á fundum fjölskylduráðs situr áheyrnafulltrúi foreldraráða.
5. Leiðir til að virkja foreldra
	1. Því velt upp hvaða leiðir sé hægt að fara til að virkja foreldra enn frekar. Leikskólastjóri tekur fram að á plani sé að bjóða foreldrum í heimsóknir og að það hafi reynst ein besta leiðin til þess. Foreldraráð almennt ánægt með Völu appið og hvernig er hægt að fylgjast með og hafa samskipti í gegnum það.
	2. Því sjónarmiði komið á framfæri að því virkari sem foreldrar eru í starfinu og meðvitaðir um það sem á sér stað umfram daglegt starf með börnunum því líklegra er að foreldrar upplifi sig ekki sem áhrifalaus í framvindu leikskólamála.

Fundi slitið kl. 16:55.